Пентек: Журналлар муқовасидан голлар муҳимроқ! - Penalti.uz | Футбол янгиликлари олами!\n23:36 «Интер» Жеко билан келишиб олди 30 0 Янгиликлар\n23:33 Андрей Канчельскис: «Майдонда ҳа деб чўзилиб ётиб олавериш – профессионал футболчининг иши эмас» 28 0 Янгиликлар\n23:03 Даврон Файзиев: «Бугун ютишимиз керак эди...» 21 0 Янгиликлар\n22:54 "Милан" Мальдини ва Леонардони бўшатиб Кампуш ва Жардимни олиб келиши мумкин 27 0 Янгиликлар\n22:52 «Ювентус»нинг «Сампдория»га қарши қайдномаси маълум 20 0 Янгиликлар\n22:25 Ҳамид Актамов: «Майдонга фақат писта чақишга келадиган мухлислар футболни орқага тортади» 26 0 Янгиликлар\n22:12 Германия Кубоги, финал. "РБ Лейпциг" – "Бавария": Таркиблар! 23 0 Янгиликлар\n22:09 "Бунёдкор" сафарда "Металлург"дан устун келди 21 0 Янгиликлар\n21:56 Суперлига. «Қизилқум» сафарда «Динамо» билан дуранг ўйнади 24 0 Янгиликлар\n21:42 Роналду «Сампдория»га қарши баҳсни ўтказиб юборади 26 0 Янгиликлар\n21:33 «Эвертон» «МЮ» ва «Барселона» қизиқаётган футболчисининг нархини белгилади 33 0 Янгиликлар\n18:34 Роналду учун «Ювентус»даги илк мавсум якунланди 64 0 Видеолавҳалар\n18:08 “Манчестер Юнайтед” бразилиялик ҳужумчи учун 100 млн фунт сарфлаши мумкин 94 0 Янгиликлар\n17:35 Месси ўз уйида “Барселона” президенти билан учрашди 72 0 Янгиликлар\n13:58 «ПСЖ» Франция чемпионатида рекорд ўрнатди 36 0 Янгиликлар\n12:49 «ЕЧЛда ғолиб чиқамиз, деб ваъда бермагандим». Месси тўрт йилда илк марта матбуот анжуманида қатнашди 127 0 Янгиликлар\nПентек: Журналлар муқовасидан голлар муҳимроқ!\n- Атрофимдаги шов-шувлар мени асло қизиқтирмайди.\nҲар қандай вазиятда ҳам, ўзлигимни йўқотмайман, яъни фақат машаққатли меҳнат қандайдир натижа беришини яхши тушунадиган йигит ҳолида қолавераман. Голларим - шу меҳнат меваси. Қисқаси, журналлар муқовасидаги рангли суратларим эмас, сермаҳсул ўйиним билан кўпроқ фахрланаман. «Милан»нинг қишки трансферлар бозорида амалга оширган «қайноқ» хариди - польшалик Кшиштоф Пентек Przeglad Sportowy нашри журналистлари билан мулоқотни шундай камтарона бошлади.\n- «Аталанта»га қарши ўйинда фантастик даражада тўп сурганингиздан кейин Польша терма жамоаси бош мураббийи Ежи Бженчек сизни алоҳида суҳбатга чақирибди. Хўш, Венада Австрия терма билан бўладиган учрашувни бошланғич таркибда бошлашингизни кутишимиз мумкинми?\n- Табиийки, Польша термаси Евро-2020 саралаш босқичидан муваффақиятли ўтишини истайман. Менимча, ҳозирда мураббий ўта мураккаб масалани ҳал қилиш устида бош қотирмоқда. Чунончи, унинг ихтиёрида ажойиб спорт формасини намойиш этаётган 3 нафар ҳужумчи бор - Роберт (Левандовски), Арек (Аркадиуш Милик) ва мен. Энди қай биримизга ишонч билдириш - бу мураббий ваколатидаги масала. Шахсан мен асосий таркибдан жой олиш учун бор куч-маҳоратимни ишга соламан. Ишончим комил, ҳар қандай футболчи аввало, мураббий ишончини қозонишга интилади.\n- 4-4-2 тактик чизмаси танланса, дейлик, Левандовски билан ёнма-ён самарали тўп суришингизни тасаввур қила оласизми? Ҳар ҳолда, «Милан»да олдинги чизиқнинг ягона вакилисиз...\n- Унутманг, «Женоа»да Куаме билан талаб даражасида, бир-биримизни тўлдирган ҳолда ўйнаганмиз. Менимча, Арек ва Робертдан фарқли ўлароқ, ҳар икки ҳужумчи билан ҳам бемалол тил топишсам керак. Умуман, шахсий фикримча, Польша термасига ҳужумчилар дуэти кўпроқ самара келтиради. Асос шуки, ҳозирда барчамиз рисоладагидек тўп суряпмиз.\n- Польша термаси таркибида бирданига 3 нафар ҳужумчи кўришни истаётганлар ҳам бор. Бу вариантга қандай қарайсиз?\n- Олдинда трио бўлиб ўйнаш учун аввало, барчасини машғулотларда синаб кўриш ва натижани муҳокама қилиш лозим. Ўйлайманки, мураббий бу борада ҳам муайян режа ва ғояларга эга. Зеро, ўйин услубини айнан у белгилайди. Қисқаси, кўп нарса австрияликларга қарши кечадиган баҳс арафасидаги йиғинда нисбатан ойдинлашса, ажабмас.\n- La Gazzetta dello Sport нашри яқинда бутун бир саҳифани сизга бағишлади. Газетанинг эътироф этишича, ўзингизда «Милан»нинг бир қатор афсоналарига хос хислатларни мужассам этган экансиз - Инзагига хос гол вазиятини сезиш қобилиятини, Шевченконинг кучли аниқ зарбасини, Жилардинонинг бош билан ўйнаш маҳоратини, Марко ван Бастеннинг акробатик иқтидорини ва Златан Ибрагимович шахсини. Ҳаммаси тўғридир, фақат швециялик афсона бобида бироз ошириб юборишгандек. Ҳар ҳолда, Ибра Швеция термаси ихтиёрига доимо фақат асосий таркибда майдонга тушиш учун борарди ёки умуман бормасди...\n- Ҳозирча оёқларим ердан узилгани йўқ. Мақтовлар ўз йўлига. Қайтараман, Польша термаси чиндан ҳам, 3 нафар ажойиб ҳужумчига эга. Буни жуда яхши биламан. Қарорни эса мураббий қабул қилади. Умуман, айни ҳолатда терма жамоадан жой олиш хусусида алоҳида бош қотиришим ҳам шарт эмас, бу фикрдан йироқман. Ахир олдинда «Милан»ни «А» серия ва Италия кубогида ўта муҳим учрашувлар кутиб турибди.\n- Маҳаллий нашрлар мақтовларига наҳотки, мутлақо бефарқ қарасангиз... Ахир Бергамодаги беллашувдан кейин сизга нисбатан «Афсунгар», «Оёғи теккан нарсани олтинга айлантирувчи», «Монстр» ва «Қудратли машина» каби таърифлар ишлатилди.\n- Агарда газеталарда ёзилган барча фазилатларга эга бўлганимда, футбол тарихидаги энг кучли ҳужумчига айланардим. Бунга ҳали анча бор. Ҳозирча шунчаки, самарали ўйинларим билан «Милан»нинг қайта туғилиши, бой берилган нуфузини тиклаб олишини орзу қиламан. Агар шу мақсад амалга ошсагина ўзимга қандайдир мақтовларни эп кўришим мумкин. Демоқчиманки, айни ҳолатда турли-туман эътирофларга унча қўшилмайман, фақат айрим жиҳатларини маъқуллаш билан чекланаман. Дарҳақиқат, журналистлар баъзан жуда ошириб юборишади. Хуллас, майдонда тер тўкиш эвазига урган голларимдан қувонаман, улар туфайли газеталар муқовасидан жой олишим иккинчи даражали масала.\n- Келинг, яна «Аталанта»га қарши ўша ўйинга қайтайлик: рақиб дарвозасига терс турган ҳолда йўллаган зарбангиздан кейин ҳисоб тенглашди ва ташаббус жамоангиз томонига ўтди. Ўша гол тасодифмиди ёки аввалдан режалаштирилган ҳаракат маҳсули?\n- Рости, аслида дарвозанинг олис устуни томон талпинишга чоғланган эдим. Лекин ўша лаҳзада миямда бир фикр чарх урди: «Тўп яқин бурчакка келсачи?» Якунда вазиятдан келиб чиққан ҳолда, зарба йўлладим. Бунда мўлжал олганим йўқ, чунки дарвоза қаердалигию, голкипер қандай позиция танлаганини кўрмагандим. Бахтимга, зарба жуда ажойиб ва аниқ чиқди.\n- Яна шундай гол уришингиз мумкинми? Ҳар ҳолда, машғулотларда дарвозага тескари турганча зарба йўллаш устида ҳам ишлар экансиз.\n- Айнан шундай гол уриш жуда қийин, аммо маълум даражада ўхшатиш имкони йўқ эмас.\n- Ўйин аҳамияти баландлиги олдиндан маълум эди. Зеро, ЧЛ йўлланмаси учун курашда жамоангизнинг асосий рақиби айнан «Аталанта»... Экспертлар хулосаларига кўра, сизнинг «ҳаво»дан ўйлаб топган голингиз мувозанатни тиклаш баробарида «Милан»га қўшимча куч, бергамоликларга эса тушкунлик бағишлаган.\n- Бу фикрга қўшиламан. Чиндан ҳам, «Аталанта» ўша голга қадар кучли ўйнаётганди. Биз эса асосан ҳимояланиш билан овора эдик. Голдан кейин ўйин моҳияти тубдан ўзгарди. «Милан» ўзи хоҳлаганидек эркин ўйнай бошлади ва ҳақли ғалабага эришди.\n- Ҳисобни 3:1 кўринишига олиб келган иккинчи голингиз ҳам алоҳида эътиборга лойиқ: «россонерлар» қарийб 1 йилдан буён стандарт вазиятдан кейин бош билан гол уролмаётгандилар. Хуллас, битта ҳаракат билан собиқ устозингиз Михал Пробеж тахминини оқладингиз. У агар бош билан гол уришни бошласангиз, сизни тўхтатиб бўлмаслигини айтганди.\n- Дарҳақиқат, Польшада урган голларимдан кўпи - бош билан йўлланган зарбалар маҳсули. «Милан»да эса ҳозирча бош билан фақат 2та урдим. Бунинг асосий сабаби - ҳаво орқали узатмалар оз. Тўғри, баъзан омад ҳам юз ўгиради, худди «Парма»га қарши кечган баҳсдаги каби. Умуман, рақиб дарвозасини ўнг ва чап оёқ ёки бош билан ишғол этишнинг алоҳида аҳамияти йўқ. Асосийси - гол уриш.\n- Майдонда ҳаракатланиш бобида ҳали маромига етказилмаган жиҳатлар ҳам борми?\n- Албатта. Футбол доимий изланишни талаб этади. Машғулотларда мудом хатоларни бартараф этиш, маҳоратим ва жисмоний ҳолатимни ошириш пайида бўламан. Жумладан, бош ва оёқ билан бериладиган зарбалар устида ишлайман, тўғри позиция танлашни ўрганаман. Менимча, бу ҳаракатлар самараси чакки эмас.\n- Интернет хабарларига қарасак, Бакайоко польякча рэпни ёқтирар экан.\n- Ҳа, бир куни унга «Бакайоко» қўшиғини қўйиб бергандим, маҳлиё бўлди-қолди. У ҳаттоки, қўшиқ муаллифини ҳам билмас экан, лекин мендан саломини етказиб қўйишимни сўради. Билишимча, қандайдир совға ҳам тайёрлаб қўйди.\n- Миланлик мухлисларга 2та фотосуратни таққослаш ёқиб қолди. Уларнинг бирида Пентекнинг Пакета елкасига, иккинчисида Шевченконинг Кака белига миниб олган ҳолда ғалабани нишонлаётгани акс эттирилган. Оддий айтганда, тиффозилар ҳозирги жуфтлик аввалгиси каби барқарор ва сермаҳсул ўйнашидан умидворлар. Айтингчи, сизлар чиндан ҳам, муааммосиз яхши чиқишяпсизларми?\n- Иккимиз майдонда ҳам, унинг таш-қарисида ҳам жуда иноқмиз. Мисол учун, Пакета тўпни айнан қай тарзда қабул қилишни кўпроқ ёқтиришимни жуда яхши билиб олди. Ўз навбатида, ундан ҳар доим қайси услубда ўйнашни маъқул кўришини сўраб тураман. Пакета - юксак маҳорат соҳиби, айниқса, вертикал узатмаларни аниқ амалга оширади. Фақат шундан унумли фойдалансам, бас. Агар мухлис ва мутахассислар тандемимиз туфайли «Милан»нинг ҳужумларига тезкорлик қўшилганини эътироф этишса, бошимиз осмонга етади. Лекин мени маъзур тутинг ва унутманг, майдонда ҳамиша 11 нафар футболчи тўп суради. Ҳамма жамоа учун қайғуради. Гоҳида ҳимояга кўмаклашиш мақсадида орқага югураман. Эвазига ҳимоячилардан узатмалар оламан. Дейлик, «Аталанта» билан бўлган баҳсда голларимдан бирига Родригес ассистентлик қилди. Муҳими, «Милан» навқирон, тезкор ва юксак савияли жамоа сифатида шаклланмоқда. Ўйлайманки, Миланга айни пайтида келдик, энди бундан унумли фойдаланишимиз шарт. Мақсадимиз - ЧЛга чиқиш, Италия кубогини ютиш.\n- Овқатланишда парҳезга риоя қиласизми? Мисол учун, Левандовски шу йўл билан жароҳатларни четлаб ўтар экан.\n- Йўқ, махсус парҳезга эҳтиёжим йўқ. Шунчаки тўйимли ва мазали таомлар истеъмол қиламан.\n- Охирги савол: голни нишонлаш усулингиз ўз ижодингизми ёки қайсидир ташвиқотчи ташаббуси?\n- Бу табиий ҳолда юзага келди, демакки, муаллифи ўзимман. Генуядаги дебютимни Италия кубоги доирасидаги ўйинда «дубль» қайд этиш билан нишонлагандим. Биринчи голдан кейин кўпчилик қатори тиззалаб ўтирдим. Иккинчисида эса қўлларим беихтиёр ўқ узаётгандек олдинга чўзилди. Мухлислар бу хатти-ҳаракатни яхши қабул қилишди, қолаверса, ўйиним очилиб кетди. Шу-шу «тўппонча» усули мен учун шахсий белгига айланди.\n05.03.2019, 20:30 153 0\nШевченконинг натижаси 19 йил ўтиб яна такрорланди\n"Милан" Пентек трансферини эълон қилди\nНиҳоят "Милан" Пентек бўйича келишувга эришди


АҚШ Афғонистонга 5 минг ҳарбийсини юборади\n15:33 / 26.03.2017\nАфғонистонга қўшича равишда 5 минг нафар ҳарбий хизматчини юбориш керак. АҚШ ва НАТОнинг Афғонистондаги кучлари қўмондони ушбу мамлакатдаги ҳарбий амалиётлар якунланганини эълон қилганидан 3 ой ўтгач, шундай баёнот берган. Бу ҳақда The Times нашри ёзмоқда.\n“Биз Афғонистондан кетишимиз мумкин эмас. Бу 11 сентябрда бошланган терроризмга қарши урушдир, — деб баёнот берган генерал Жон Николсон. — Америка қўшинларининг Афғонистондан чиқиб кетиши террорчиларни руҳлантиради ва Афғонистон яна жангарилар учун бошпанага айланади”.


Песков: дунё озиқ-овқат инқирози ёқасида - 02.06.2022, Sputnik Ўзбекистон\nПесков: дунё озиқ-овқат инқирози ёқасида\nПесков: озиқ-овқат инқирози Қора денгиз портларига яқинлашиш йўлларини миналаган Украина расмийларининг ҳаракатлари билан боғлиқ. 02.06.2022, Sputnik Ўзбекистон\nТОШКЕНТ, 2 июн — Sputnik. Россия президенти матбуот котиби Дмитрий Песков ғалла етказиб бериш билан боғлиқ вазиятни Москвага қарши ноқонуний санкциялар ва Киев ҳаракатлари билан боғлади. Бу ҳақда РИА Новости хабар берди.“Бу мавзу турли каналлар орқали муҳокама қилинмоқда. Ҳақиқатан ҳам биз потенциал равишда асосий етказиб берувчилардан бирига, яъни бизга нисбатан ноқонуний чекловлар жорий этилиши билан боғлиқ жуда оғир озиқ-овқат инқирози ёқасида турибмиз”, - дея таъкидлади Песков.“Россия томони дон юкланган кемаларни халқаро майдонларга олиб чиқишда ёрдам беришга тайёр, бу ерда Россия томонидан ҳеч қандай тўсиқ йўқ”, деди Песков.Шунингдек, Кремль расмийси Анқаранинг Москва ва Киев Туркиянинг Украина кемаларини ғалла билан олиб чиқишда воситачилик қилиш таклифига ижобий муносабат билдиргани ҳақидаги баёнотларини шарҳлар экан, ҳозирча аниқ келишувларга эришилмаганини айтди.Шу билан бирга, Песков Россия ташқи ишлар вазирининг Туркияга ташрифи режалаштирилганини тасдиқлади. Аммо санасини очиқламади.Аввалроқ Россия президенти Владимир Путин туркиялик ҳамкасби Ражаб Таййип Эрдоған билан суҳбат чоғида Москва Украинадан денгиз орқали юк ташиш, жумладан, дон экспортини осонлаштиришга тайёрлигини айтган эди.\nозиқ-овқат, дмитрий песков\n© Sputnik / Сергей ГунеевЗаместитель руководителя администрации президента РФ, пресс-секретарь президента РФ Дмитрий Песков\nПесков: озиқ-овқат инқирози Қора денгиз портларига яқинлашиш йўлларини миналаган Украина расмийларининг ҳаракатлари билан боғлиқ.\nТОШКЕНТ, 2 июн — Sputnik. Россия президенти матбуот котиби Дмитрий Песков ғалла етказиб бериш билан боғлиқ вазиятни Москвага қарши ноқонуний санкциялар ва Киев ҳаракатлари билан боғлади. Бу ҳақда РИА Новости хабар берди.\nУнинг сўзларига кўра, асосий дон етказиб берувчилардан бири Россияда ғалла муаммоси доимий равишда кун тартибида. Москва ҳаракатларига нисбатан киритилган ноқонуний санкциялар озиқ-овқат инқирозига олиб келиши мумкин.\n“Бу мавзу турли каналлар орқали муҳокама қилинмоқда. Ҳақиқатан ҳам биз потенциал равишда асосий етказиб берувчилардан бирига, яъни бизга нисбатан ноқонуний чекловлар жорий этилиши билан боғлиқ жуда оғир озиқ-овқат инқирози ёқасида турибмиз”, - дея таъкидлади Песков.\nШунингдек, Песковнинг қўшимча қилишича, озиқ-овқат инқирози Қора денгиз портларига яқинлашиш йўлларини миналаган Украина расмийларининг ҳаракатлари билан боғлиқ. Россия Федерацияси дон ортилган кемаларнинг ўтишига ҳеч қандай тўсқинлик қилмаган.\n“Россия томони дон юкланган кемаларни халқаро майдонларга олиб чиқишда ёрдам беришга тайёр, бу ерда Россия томонидан ҳеч қандай тўсиқ йўқ”, деди Песков.\nШунингдек, Кремль расмийси Анқаранинг Москва ва Киев Туркиянинг Украина кемаларини ғалла билан олиб чиқишда воситачилик қилиш таклифига ижобий муносабат билдиргани ҳақидаги баёнотларини шарҳлар экан, ҳозирча аниқ келишувларга эришилмаганини айтди.\n“Аниқ келишув йўқ. Дарҳақиқат, Туркия томони ҳам, бошқа томонлар ҳам [Россия президенти] Владимир Путиндан батафсил тушунтириш олди. Яқинда суҳбатлашган барча давлат ва ҳукумат раҳбарлари ҳамда БМТ Бош котиби Антониу Гутерришга ҳам Путин батафсил тушунтирди, Россия [дон ортилган кемаларнинг ўтишига] тўсқинлик қилмаяпти”, деди у.\nШу билан бирга, Песков Россия ташқи ишлар вазирининг Туркияга ташрифи режалаштирилганини тасдиқлади. Аммо санасини очиқламади.\nАввалроқ Россия президенти Владимир Путин туркиялик ҳамкасби Ражаб Таййип Эрдоған билан суҳбат чоғида Москва Украинадан денгиз орқали юк ташиш, жумладан, дон экспортини осонлаштиришга тайёрлигини айтган эди.


Энг камбағал президент: у пора олмас, қиммат транспортда юрмас, ойлигини етимхоналарга ўтказарди – mulkdor.com\nOctober 18 2019, 11:10 ДунёСиёсатТарих\n1983 йил 4 август куни Африкадаги Юқори Волта давлатида навбатдаги зерикарли воқеа – давлат тўнтариши содир бўлди. Бу сўнгги 17 йилдаги 4-тўнтариш эди. Ҳокимиятни миллий армиянинг 33 ёшли капитани Томас Санкара эгаллади. Бунгача у марксистик-ленинистик қарашлари учун уй қамоғига ҳукм қилинган эди. Санкара яшаб турган уйидан чиқибоқ мамлакат номини “Буркина Фасо” – “ҳалол одамлар юрти”га ўзгартирди (у ҳозиргача шундай аталади). Аҳоли бу воқеани лоқайд қабул қилди: “яна бир ҳарбий тўда келибди-да”. Ҳеч ким бу тўнтаришдан янгилик кутмасди.\nКапитаннинг кейинги қадамлари Африка учун ҳам, бугунги замонавий Россия ўлчовлари учун ҳам кутилмаган ва даҳшатли бўлди: у ҳукумат қўналғасида турган барча қиммат “Мерседес”ларни сотиб юбориб, ўрнига ёқилғини кам сарфлайдиган, оддий Рено 5 автомобилларини сотиб олди; амалдорларнинг ойлигини қисқартириб, уларнинг бизнес-классда учишини тақиқлади; Санкаранинг ўзи ҳам қўшни давлатларга расмий ташриф билан борганда самолётнинг иқтисодий-классига чипта сотиб оларди.\nТомас ўзининг иш хонасида жазирама ёзда ҳам кондиционердан фойдаланмас ва “Модомики, биздаги аксар одамлар бундай имконга эга эмас экан, бу ҳашаматдан фойдаланиш уят. Ҳечқиси йўқ, терлаб турамиз”, дер эди. Давлат тузилмаларида ишлайдиган ходимларга қиммат европача костюмлардан воз кечиш ва маҳаллий тўқимачилар ишлаб чиқарган пахтадан бўлган устки кийимларни кийиш буюрилди. Ҳар янги йил арафасида вазирлар ўзининг бир ойлик маошини камбағалларга эҳсон қилиши лозим эди. Кўплаб амалдорлар фермаларда ишлаш, ер чопиш, сигирларга қараш учун жўнатилди – “оддий халқ қандай яшаётгани, тирикчилик учун қанча топаётганини билинглар”. Бундан ташқари, президент вазирликларга ўз портретларини осмасликни буюрди: “Менинг юзим нима учун керак? Бизда худди менга ўхшаган етти миллион киши бор!”\nАмалдорлар ақлдан озай дер, аммо бу фақат бошланиши эди. Санкара барча эркакларга йилда бир марта бўлса ҳам бозорга бориб рўзғор қилиш ва аёли учун тушлик қилиб беришни буюрди: “Уларни қандай севишингизни кўрсатинг, ҳаётини енгиллаштиринг, уйда, болалар билан қанчалик қийналишларини ҳис қилинг”. 8 март Буркина Фасода давлат байрами бўлганини эслатиш шарт эмасдир.\nБарча соҳаларда кенг кўламли ислоҳотлар ўтказилди: йирик заминдорлардан олиб қўйилган ерлар деҳқонларга буғдой экаиш учун берилди, натижада ғалла ҳосили 2,5 бараварга кўпайиб, мамлакатда очарчилик хавфи йўқолди. Томас Ғарбий Европа ва АҚШнинг озиқ-овқат ёрдамидан воз кечди: “Бу ёруғ дунёда ҳеч нарса шунчаки, беғараз бўлмайди. Ким сени боқаётган бўлса, ўша сени назорат ҳам қилади”.\nУнинг яна бир чиқиши Ғарбни умуман қўрқитиб юборди: Санкара Африка давлатлари қарзларни тўламаслиги мумкинлигини айтди – “Камбағал ва эзилган халқлар ўз пулини бадавлат эзувчиларга бериши қизиқ иш-ку!” Президент пойтахт Уагадугуда Буркина Фасо тарихида илк супермаркетни очди – бу ерда озиқ-овқат маҳсулотларига қатъий нарх белгиланди.\nСанкара томонидан таъсис қилинган халқ-иқилобий трибуналлари мамлакат бўйлаб порахўрликка ботган, давлат бюджетини ўмарган ва “аксилинқилобчи” амалдорларнинг ишини тафтиш қила бошлади. Ҳеч ким қатл қилинмади – Томас ўлим жазосини бекор қилганди, аммо қамоқ муддати ҳазилакам эмас эди: 100 доллар пора учун 10 йил.\nСаҳролашишнинг олдини олиш учун Томас Санкара 10 миллионта дарахт кўчатини ўтқиздирди. 2,5 миллион нафар бола эмланди, юқумли касалликлар тарқалишининг олди олинди. Қабила сардорлари имтиёз ва мол-мулкларидан маҳрум қилинди. Деҳқонлардан ўлпон олиш ва “қабила ерлари”да текинга ишлаб бериш амалиёти бекор қилинди. Буркина Фасо Халқаро Валюта Фондидан хонавайрон қилувчи фоизларга эга қарз олишни тўхтатди. Умуман олганда, Ғарб буни қабул қила олмас эди. Бундан ташқари, Санкара Ленинни улуғлар, Куба ва СССР билан яқин алоқада эди – Европа ва Америкада ҳеч ким Африканинг қоқ юрагида янги социалистик давлат пайдо вужудга келишидан хурсанд бўлмади.\nХалққа “коммунистик режим ўрнига ҳақиқий демократия” ваъда қилган Блейз Компаоре одатдаги ҳарбий диктаторлардек 27 йил давомида ҳокимиятда қолди, фақат 2014 йилга келибгина халқ қўзғолони натижасида тахтдан ағдарилиб, хорижга қочишга мажбур бўлди.\nТомас Санкара эса “Африканинг Че Гевараси” – чинакам инқилобчи ва сиёсатчилар орасида жуда кам учрайдиган, ўз манфаатларини кўзламайдиган шахс сифатида одамлар хотирасида қолди.\nТрамп сайловларда мағлуб бўлишига олиб келиши ...\nАҚШ президенти Дональд Трампнинг таъкидлашича, ноябрда ўтадиган президент сайловларида коронавирус пандемияси сабабли почта орқали овоз бериш сабабли мағлубиятга учраши ...\nДунёJune 19 2020, 10:06\nЎзбекистон интернет тезлиги бўйича рейтингда ...\nИрландиянинг Ookla компаниясига қарашли Speedtest.net интернет-сервиси Speedtest Global Index ҳар ойлик рейтингни эълон қилди, деб ёзади “Кун.уз” сайти. Унда 2019 йил январь ...\nДунёFebruary 18 2019, 06:02\nПольшадаги ЙТҲда Ўзбекистон фуқароси ҳалок бўлди. Бу ҳақда ТИВ хабар берди. Ўзбекистоннинг Польшадаги Элчихонаси берган маълумотларга кўра, 18 май куни С-3 Польша миллий ...\nДунёMay 25 2019, 02:05


Жиғилдон қайнаганда: сиз ҳали эшитмаган осон воситалар » Ўзбекистон янгиликлари – Zamin.uz\nТиббиёт 21-04-2017, 10:10 3 913\nКелиб чиқиш сабаблари...\nЖиғилдон қайнаши кўкракдаги оғриқ, қориннинг тўладек туюлиши, оғизда нордон ёки аччиқ таъм сезилиши билан кечади. Унинг келиб чиқиш омиллари турлича бўлиб асосан, ошқозонда овқат яхши ҳазм бўлмаганда юзага келади. Ошқозон шираси, ошқозон деворларини қитиқлайди ва одамда жиғилдон қайнайди. Бу касаллик айниқса тўғри овқатланиш қоидаларига риоя этмайдиганларда кўп учрайди.\nҚуруқ, тез тайёр бўладиган егуликлар истеъмол қилиш, кофега ружу қўйиш, аччиқ чойга ўрганиб қолиш ҳам жиғилдон қайнашига сабаб бўлади. Баъзида эса ҳоммиладорлик, ортиқча вазн ҳам айни касаллик белгиларни намоён этади. Жиғалдон қайнаши шунчаки кўкрак остидаги нохуш оғриқ эмас, ошқозон ширасининг ҳадеб қизилўнгачга келиб тўпланавериши анчайин жиддий касалликлар турли яра ва ҳаттоки қизилўнгач саратонига ҳам олиб келиши эҳтимоли бор.\nСОДА ЁРДАМ БЕРАДИМИ?\nБаъзилар жиғилдон қайнашининг тез қайтариш учун истеъмол содасидан фойдаланадилар. Ҳақиқатдан ҳам истеъмол содаси ошқозон шираси бир муддат мўътадил ҳолга келишини таъминлайди. Аммо ярим соатдан кейин жиғилдон яна боягидек ва ҳатто ундан ҳам кучлироқ қайнайди. Халқ табобатида битта картошка шарбатини кун давомида ҳар сафар овқатдан олдин 1 ош қошиғдан ичиш тавсия этилади. Бир-неча хўплам сут ичиш ҳам жиғилдонни тинчлантириши мумкин.\nЖиғилдоним қайнамасин десангиз:\nТез-тез кам кам овқатланинг.\nАччиқ, қовурма таомлар истеъмолини камайтиринг, нордон таъмли шарбатлар, саримсоқ, шоколад, алкогол, кофе, аччиқ чойдан воз кечинг.\nОвқатни уйқудан камида икки соат олдин енг. Овқатдан кейин эгилманг.\nҚоринни сиқиб турадиган камар, бандаж, кийимлардан воз кечинг.\nФақат касаллик белгилари билан курашмасдан терапевт ёки гастроэнтнролог ҳузурига боринг.\nZamin.uz нинг Youtube’даги расмий каналига обуна бўлиб, янгиликлардан хабардор бўлинг.\nСақич 7 йилда ҳазм бўладими?\n20:47 / 04-06-2017\nЭрийдиган қаҳва: фойдами ёки зарар?\n18:37 / 10-04-2017\nОлимлар инсон танасидаги бешта “ортиқча” аъзони аниқлади\n09:38 / 10-04-2017\nНима учун жарроҳлар кўк ёки яшил рангли халат кийишади\n13:40 / 08-04-2017\n12:05 / 05-04-2017\n2035 йилга келиб тиббиёт IT бозори 1,5-2 трлн долларни ташкил этади\n14:02 / 18-06-2016


Нега Аллоҳ азоб-уқубатлару ёвузликка йўл қўймоқда? | Хушхабар\nТИЛИДА ЎҚИШ Cakchiquel (Central) абе абуи абхаз австралия имо-ишора австрия имо-ишора агуаруна адангме аджиё адола адья аймара албан албан имо-ишора алур америка имо-ишора амхар ангол имо-ишора антанкарана арабча арабча (Марокко) арабча (Тунис) аргентина имо-ишора арман арман (ғарбий) ассам атие аука африкаанс ачоли балий бамана баск басса (Камерун) басса (Либерия) батак (даири) батак (каро) батак (сималунгун) батак (тоба) бауле бенгала бете бецимисарака (жанубий) бецимисарака (шимолий) биак бикол бислама болгар боливия имо-ишора босния бразилия имо-ишора британия имо-ишора булу ваиунаики валенсий валлий валяйта варрау веджева везу венгер венгер имо-ишора венда венесуэл имо-ишора вичи волоф вьетнам га галисий ган ган имо-ишора гватемал имо-ишора гере гереро герзе гокана гондурас имо-ишора гонконг имо-ишора грек грек имо-ишора гренланд грузин гуарани гуарани (Боливия) гужарати гурманче гуро дамара дат даяк ахе даяк нгаджу деху дигор дуала дусун занде зулу ибан ибанаг ибинда иврит игбо икигусии илоки инакеанон инглиз индонез индонез имо-ишора ирланд исланд исоко испан испан имо-ишора итальян итальян имо-ишора ишан йоруба йулу кабил кабре кабувердьяну кадазан кана каннада каонде карен (сго) карифуна каталан качин квангали квебек имо-ишора кекчи кечуа (Анкаш) кечуа (Аякучо) кечуа (Боливия) кечуа (Имбабура) кечуа (Куско) кечуа (Пастаса) кечуа (Сантьяго де Эстеро) кечуа (Тена) кечуа (Уальяга Уануко) кечуа (Чимборасо) кечуа (чибулео) кикамба киконго кикуйю килуба кимбунду кинамванга кинанде киньяруанда кипенде кирибати кирунди киси кисонге киче колумбия имо-ишора комор (Нгазижа) конго конкани (деванагари) конкани (лотин ёзувида) корейс корейс имо-ишора коса косрае коста-рика имо-ишора кпелле креол (Белиз) креол (Гаити) креол (Гваделупа) креол (Гвиана) креол (Гвинея-Бисау) креол (Маврикий) креол (Реюньон) крио куаньяма куба имо-ишора куна курд курмонжи курд курмонжи (Кавказ) курд курмонжи (кирилл ёзувида) курд сурони кхаси кхмер кьянгонде ламба лаос латгал латиш латиш имо-ишора лаху ленже лингала литва ловари лози ломби лувале луганда лугбара лунда луо люксембург лўли (Албания) лўли (Аргентина) лўли (Болгария) лўли (Македония) лўли (Македония) кирилл ёзувида лўли (Руминия) лўли (Сербия) лўли (жанубий Греция) лўли (шарқий Словакия) лўли (шимолий Туркия) мади майо майя майя (мопан) макасаи македон макуа макуши малагас имо-ишора малагаси малайзия имо-ишора малайя малаялам мальта мам мамбаи (эрмера) мамбуе-лунгу мангарева манжак манинка (шарқий) манипури мано мапуче маратҳ марказий аляска юпик маркиз (Нукухива) маркиз (Хива-Оа) маршалл масатек (Уаутла) масауа мбукушу мегрел мексикан имо-ишора менде меру мизо мискито михе миштек (Герреро) миштек (Тлахьяко) миштек (Уахуапан) мозамбик имо-ишора монгол монгол имо-ишора море моту мьянма навахо нама науатль (Веракрус) науатль (Герреро) науатль (Хуастека) науатль (шимолий Пуэбла) науйтль (марказий) нгангуела нгаубере ндау ндебеле ндебеле (Зимбабве) ндонга немис немис имо-ишора ненгоне неосоломоник непал нжимбун нзема ниас нидерланд нидерланд имо-ишора никарагуа имо-ишора ниуэ норвег ньюнгве ньянека ньянжа озарбайжон озарбайжон (кирилл ёзувида) окпе олуконзо ория оромо осетин отетела отоми (Мескиталь водийси) отоми (Мехико штати) палау панама имо-ишора пангасинан панжоб панжоб (шахмукхи) папьяменто (Аруба) папьяменто (Кюрасао) парагвай имо-ишора паэс пемон пенсильван немис перу имо-ишора пиароа пиджин (Ғарбий Африка) пижин (Камерун) пижин (Нигерия) пилага поляк поляк имо-ишора померания понапе португал португал (Португалия) португал имо-ишора пулар рапануи раротонга ровиана руманьо румин румин имо-ишора рунгус руньянкоре рус рус имо-ишора руторо руунд саам (шимолий) сальвадор имо-ишора самар-лейте самоа сангир санго сапотек (Вилла Альта) сапотек (гевеа) сапотек (истмус) сапотек (лачигири) сарамакка сарнами свати себуан сейшель креол сена сенуфо (сенари) сепеди сепулане серб серб (лотин ёзувида) серб имо-ишора серер сесото (Жанубий Африка Республикаси) сесото (Лесото) сидама сингал словак словак имо-ишора словен соли сомали сранан-тонго суахили суахили (Конго) судан сусу тагал таити тай тальян тамил тандруй тараскан тарахумара (марказий) тви телугу тесо тетум (Дили) тив тиграй тиревуху тлапанек тоабаита тоба тожик ток-писин токелау тонга тонга тоража тотонак тотор тохолабал трук тсвана тсонга тувалу тумбука тупури турк туркман уйғур (кирилл ёзувида) украин умбунду урду урхобо фанти фарер фаталуку фижи филиппин имо-ишора фин фин имо-ишора фон форс француз француз имо-ишора фрафра фриз фульфульде (Камерун) футуна (шарқий) хаву хайа харачуу хауса хехе хилигайнон хинди хири-моту хитой (Кантон, анъанавий) хитой (Кантон, соддалаштирилган) хитой (путунхуа, анъанавий) хитой (путунхуа, соддалаштирилган) хитой имо-ишора хмонг хорват хорват имо-ишора хуастек (Сан-Луис-Потоси) хунсрюк цельталь цоцил чабакано чаморро чангана (Зимбабве) чангана (Мозамбик) чех чех имо-ишора чили имо-ишора чилуба чин (зотунг) чин (куки) чин (тиддим) чин (хака) читонга читонга (Зимбабве) читонга (Малави) чичева чичемба чияо чокве чол чонталь (Табаско) чопи чуабо чуваш шаванте шарқий увеа швед швед имо-ишора швейцар имо-ишора шипибо-конибо шитсва шона шуар эве эдо эквадор имо-ишора эмбера (катио) эстон эстон имо-ишора эфик юпа яван яван (шарқий) якуба янги зеландия имо-ишора япон япон имо-ишора ўзбекча ўзбекча (лотин ёзувида) қирғиз қозоқ қуйи немис ҳинд имо-ишора\nХудо шу пайтгача инсонлар ҳокимлик қилишига йўл қўяётгани, улар ўз муаммоларини ҳал эта олмаслигини ошкор қилди\n1. Ёвузлик қандай пайдо бўлган?\nШайтон илк бор ёлғон гапирганида, ер юзида ёвузлик пайдо бўлган. Худо Шайтонни ёмон фаришта қилиб яратмаган. У дастлаб мукаммал фаришта бўлган, лекин «ҳақиқат йўлида тура олмаган» (Юҳанно 8:44). Шайтон, фақат Аллоҳга тегишли бўлган нарсани, яъни одамлар унга топинишларини истаган. Шайтон Момоҳавони алдаб, Худога эмас, ўзига итоат эттиришга муваффақ бўлган. Одамато ҳам Худога итоатсизликда Момоҳавога қўшилган. Одаматонинг қарори азоб-уқубатлар ва ўлимга олиб келган. Ибтидо 3:1–6-, 19- оятларни ўқинг.\nШайтон Момоҳавони Тангрига итоатсиз бўлишга оғдириб, Худонинг ҳукмдорлигига қарши исён кўтарган. Аксарият инсонлар, Худони Ҳукмдор сифатида рад этиб, Шайтонга қўшилган. Шу тариқа, Шайтон «дунёнинг ҳукмдорига» айланган. Юҳанно 14:30; 1 Юҳанно 5:19- оятларни ўқинг.\n2. Худонинг ижодларида нуқсони бўлганми?\nТангрининг барча ишлари мукаммалдир. Шундай экан, инсонлар ва фаришталар Худога мукаммал даражада бўйсуна оладиган бўлишган (Қонунлар 32:4, 5). Аллоҳ бизга яхшилик ёки ёмонлик қилишни танлаш эркинлигини ато этган. Бундай эркинлик, итоатли бўлиш орқали Худога севгимизни намоён этиш имконини беради. Ёқуб 1:13–15; 1 Юҳанно 5:3- оятларни ўқинг.\n3. Нима сабабдан Аллоҳ шу пайтгача азоб-уқубатларга йўл қўйиб келмоқда?\nМуайян бир вақтга, Яҳова Ўз ҳукмдорлигига қарши исён кўтарилишига йўл қўйган. Нега? Инсонларнинг бошқаруви ҳеч қандай фойда келтирмаслигини кўрсатиш мақсадида (Воиз 7:29; 8:9). Одамзоднинг 6 000 йиллик тарихи, бу шундай эканини тасдиқлади. Ҳеч бир ҳукмдор урушлар, жиноятчилик, адолатсизлик ва касалликка чек қўя олмади. Римликларга 9:17- оятни ўқинг.\nИнсонларнинг ҳокимлиги жабр-зулм етказади, Худонинг бошқаруви эса бахт келтиради (Ишаё 48:17, 18). Тез орада, Яҳова одамларнинг бошқарувига чек қўяди. Аллоҳнинг ҳокимиятини тан олганларгина ер юзда яшашади (Ишаё 11:9). Дониёр 2:44- оятни ўқинг.\nТанловимиздан, Худо Ҳукмдоримиз бўлишини исташ-истамаслигимиз кўринади\n4. Тангрининг сабр-бардоши туфайли қандай имкониятга эга бўлдик?\nШайтон, ҳеч ким Яҳовага беғараз ниятда хизмат қилмайди, дея даъво қилган. Бундай ёлғонни рад этишни хоҳлармидингиз? Сиз буни қила оласиз, албатта. Худонинг сабр-тоқати, Унинг ёки инсонларнинг бошқарувини танлаётганимизни кўрсатишга имкон яратди. Қайси бирини танлаганимизни, шунингдек ҳаёт тарзимиз ҳам кўрсатиб туради. Аюб 1:8–12; Ҳикматлар 27:11- оятларни ўқинг.\n5. Қай йўсин Худони Ҳукмдоримиз сифатида танлай оламиз?\nАллоҳни Ҳукмдоримиз сифатида танлаш учун, Унинг Каломи бўлмиш Муқаддас Китобга асосланган ҳақ динни излаб топиб, ундаги таълимотларга мувофиқ ҳаёт кечиришимиз лозим (Юҳанно 4:23). Сиёсатга аралашмаслик ва урушларда қатнашмаслик орқали эса, Шайтоннинг бошқарувини рад эта оламиз. Юҳанно 17:14- оятни ўқинг.\nШайтон, ахлоқсиз ва зарарли нарсаларни жозибали қилиб кўрсатиш ниятида, ўз ҳокимиятидан фойдаланади. Бундай нарсаларни рад этганимизда, айрим дўстларимиз ва қариндошларимиз бизни мазах қилиши ёки бизга қаршилик кўрсатиши мумкин (1 Бутрус 4:3, 4). Шунда, танлашимизга тўғри келади. Бизни мазах қилиб, қаршилик кўрсатганларга дўст бўлиб қоламизми ёки Худони севганлар билан дўстлашамизми? Аллоҳнинг оқилона қонунларига бўйсунамизми? Агар тўғри йўлни танласак, сиқув остида ҳеч ким Худога содиқ қола олмайди, деган Шайтоннинг сўзлари ёлғон эканини исботлаймиз. 1 Коринфликларга 6:9, 10; 15:33- оятларни ўқинг.\nАллоҳнинг одамзодга бўлган севгиси, У ёвузлик ва азоб-уқубатларга чек қўйишининг гаровидир. Худонинг йўли тўғри эканига амин бўлганлар, ер юзидаги жаннатда абадий яшайдилар. Юҳанно 3:16- оятни ўқинг.


Kutubxona - Hans Kristian Branner. Belning quvvati (hikoya) / Kiril\nSiz shu sahifadasiz: Hans Kristian Branner. Belning quvvati (hikoya) / Kiril\nМуаллиф Ҳанс Кристиан Браннер\nАсар номи Белнинг қуввати (ҳикоя)\n- Ҳанс Кристиан Браннер\nБелнинг қуввати (ҳикоя)\nҲанс Кристиан Браннер\nҲозир «олма пиш, оғзимга туш» деб ўтирадиган замон эмас. Кеча иш қидириб икки жойга учрашдим, аммо кейинги идоранинг хўжайини менга бошдан-оёқ узоқ разм солиб чиққанида, тўғриси... адои тамом бўлдим.\nБаъзан шунақа бўладики, ишдан бўшатсалар парво қилмайсиз, қайтанга енгил тортасиз, ўзингизни қафасдан қутулган қушдай ҳис этасиз. Бизнинг маҳкамада ҳам ҳаёт-мамот жанги бирор зум тўхтаган эмас. Ана шундай жанглардан бирида қовун туширдим – оғзимдан бошлиққа ёқмайдиганроқ гап чиқиб кетди-да-эй! Хўш, кейин нима бўлди, дейсизми? Нима бўларди – ўша куниёқ кавушимни тўғрилаб қўйдилар. Тавба, ўзи йигирма киши ишлайдиган идора-ю, дағдағаси оламни бузади!\nҲикоямнинг бошида менга бошдан-оёқ разм солиб чиққан одам ҳақида гапирган эдим. Ё алҳазар! Ўша дамда қай аҳволга тушганимни сиз тасаввур ҳам қилолмайсиз! Бўлмаса, кўринишим бинойидек, уст-бошим ҳам туппа-тузук эди. Начора, «умумий таассурот» деган тушунча ҳам бор-да дунёда. Ҳалиги одам мени соч-соқолим ўсган, эгним юпун бир қиёфада кўрганида нима қиларди, билмадим. Қайрилиб ҳам қарамас эди-ёв, менимча. Ё ҳамма гап кўздамикан? Нима бўлганда ҳам, кейинги вақтларда кўпчилик менга синовчан назар ташлайдиган бўлиб қолган. Аслида-ку, бошқа бировга ана шу алфозда тикилиш инсон шаънига тўғри келмайди, лекин одамлар бу ҳақда ўйламайди-да. Ўзим ҳам тайёрлов бўлими мудири бўлиб ишлаганимда, эҳтимол, идорамизга келган мижозларга ана шундай назар билан қарагандирман. Лекин мен айтган бояги одамдан умидим катта эди, шунинг учун ҳам уни охирги ташриф учун «тишимнинг каваги»да асраб келаётган эдим – ахир, унинг ўзи бир маҳаллар, сизга бу иш тўғри келмайди, сиз каттароқ лавозимга муносибсиз, вақт топиб олдимга бир киринг, деган эди-да. Икки ойдан бери ҳар куни ётсам ҳам, турсам ҳам ўша одам ҳақида ўйлайман, тилимда фақат ўша одамнинг исми айланади; буни қарангки, охирги учрашувимиздан кейин ўзим ҳам, турқи-тароватим ҳам ўзгариб қолгани ҳақида заррача ўйламабман-а! Мана, ҳузурига кирганимда ўрнидан ҳам турмади, қўлини ҳам узатмади, бор-йўғи менга бошдан-оёқ узоқ разм солиб чиқди, холос. Қанийди, ер ёрилсаю ерга кириб кетсам! Ўшанда нималар деганим ёдимда йўқ, лекин гап бунда ҳам эмас, гап шундаки, бир нигоҳ билан инсонлигим, нафсониятим шаф-қатсизларча оёқости қилинган эди. Ўпкам тўлиб, кўзларимга ёш қалқди. Ниҳоят, у ўрнидан турди, тирсагимдан ушлаб кабинети остонасигача кузатиб қўйгач, «Бардам бўлинг», деди. Ахир, мен охирги умидимни шу одамга тиккан эдим-ку! Кўчага чиқдиму бошим оққан томонга қараб юрдим, ҳеч нарсани кўрмасдим, қорачиғларим кўзёшлар тубига ғарқ бўлиб кетган эди...\nТағин, жинни бўлганми бу, деб ўйламанг. Ишлаб турганимда бунақа гап хаёлимга ҳам келмасди, ҳозир ҳам бунақа бўлишини хоҳламайман, албатта. Лекин ўтган йили сентябр ойида уруш бошланишини хоҳлаб турган одамларни ҳозир теранроқ тушунаётгандайман, назаримда. Аммо ўшанда бундай гаплардан ғазабланганман. Ҳозир яна уруш ҳақида гап очилса, билмадим... ҳар ҳолда, уруш ҳаётга ўзгариш киритади. Сўнгги кезларда хотиним иккаламиз бошига кулфат тушган одамлар ҳақида кўпроқ гаплашамиз. Илгари бундай эмас эди.\nКеча анови одам нигоҳи билан қадди-қоматимни «қаричлаб» чиққанидан кейин кўчама-кўча дайдиб юрганимда бирдан этим увишаётганини сезиб қолдим, шунда грипп ёдимга тушди. Боққа кириб, скамейкага ўтирдим; кун совуқ эди, изғирин чимчилаб турибди, теварак-атрофда ҳеч зоғ йўқ. Ўтириб, грипп ҳақида ўйлай кетдим. Балки мен ҳам гриппга чалингандирман. Ҳар доим трамвайда юраман-ку, бирорта йўловчидан юққан бўлса юққандир. Дарвоқе, хасталик ҳам бир имтиёз эмасми? Лекин иши тайин одамлар учун имтиёз. Бундайлар оппоқ тўшакда чўзилиб ётади, атрофида ҳамма гирдикапалак. Томиримни ушлаб кўрдим – тез ва пала-партиш уряпти, баданим мисдай қизиб кетган. Секин туриб, уйга қараб йўл олдим. Қадам босганим сайин аҳволим оғирлашиб борарди. Уйга яқин қолганда кўзим тиниб кетди. Зинапояда бир оз тўхтаб туришга тўғри келди.\nИлгари, ишлаб юрганимда, ҳар гал мана шу йўлакда кутиб олиб, «яхши келдингми?» деб сўрарди. Бу гал ундай қилмади. Чунки ҳозир кириб-чиқишим кўп. Барибир, кутиб олмаганидан дилим ўксиди. Палтомни базўр ечдим, шу орада беихтиёр инграб юбордимми, «ҳа, нима бўлди?» деб сўради хотиним ҳамон қорасини кўрсатмай. Жавоб бермадим. Ётоқхонага кирсам, дазмол қилаётган экан. Ёнига бормадим, одатдагидай, чаккасидан ўпмадим. Каравот устидаги адёлни қайириб, пинжагимни стул суянчиғига илдим. Хотиним ишини тўхтатиб, менга кўз қирини ташлади:\n«Ие, шунақами!» деган хитобни ҳар хил талаффуз қилиш мумкин. Бу гапни у таажжубланиб, андак қўрқув аралаш айтди. «Грипп бўлмасин тағин» деб сергакланмади. Яна дазмолга ёпишди.\nГапининг оҳангида ишсиз ва пулсиз қолган одам ётишга ҳақли эмас, деган маъно йўқ эди, албатта. Аммо илгариги вақт бўлганда дазмолни бир четга қўйиб, ёнимга келиб ўтирарди. Ечинарканман, миямга ҳар турли фикрлар ёпирилиб келаверди. Хотинимга қараб туриб, аввалига, жудаям тасқара бўп кетибди-я, деб ўйлардим. Гавдаси келига ўхшайди, қорни тоғорадай, елинлари киндигигача осилиб тушган, юзи ҳам шафтолиқоқидан фарқ қилмайди. Шу заҳоти бошқа бир хотира исён кўтариб қолди. Эсимда, бундан кўп йиллар муқаддам қандоқ жувон эди-я! Олтинранг сочлари офтоб нурида ял-ял товланади, ғунчадек лабларида нимтабассум. Овозини айтмайсизми! Жонон пиёланинг жарангидай нафис ва ишвали. Энди-чи, энди! Сочми бу ё ёмғирда қолган пўстакми? Овозини-ку қўяверинг – мойланмаган арава ғилдирагининг ғийчиллаши минг марта аъло! Қани ўша назокат, қани ўша ишвалар?! Водариғ, қандоқ кунларга қолдим! Аммо... унинг шу аҳволга тушишига ўзим айбдорлигимни ҳам сезиб турардим. Уялдим. Адёлга бурканиб, ҳеч нарсани ўйламасликка аҳд қилдим. Бўлмади, тинч ётолмадим. Уялганим, ўзимни айблаганим алам қилиб кетди. Мана, иситмалаб ётибман, бирров бўлса ҳам ёнимга келмади-ку! Ахир ишсизман, пулсизман. Яна шуни ҳам биламанки, тан-жоним соғ, мени тўшакка ётқизган – грипп эмас, анови ўрнидан туриб қўлини узатмаган, нигоҳи билан мени «рентген»дан ўтказган аблаҳ! Келиб-келиб, ўшанга ишонибман-а! Ана шунақа ўйлар миямда ғужғон ўйнар, бир-бири билан баҳслашар, бири иккинчисини инкор этар эди. Сўнг барча ўй-фикрларим бир ерга жамланиб, омухта бўлдию сал нарида куйинди ҳиди таратиб дазмол босаётган аёлга нисбатан ҳадсиз-адоқсиз бир нафратга айланди. Аммо-лекин сиз ўйлаганчалик худбин эмасман. Мабодо, шу аёлни айнан хунуклашиб, тасқараси чиқиб кетгани учун севишимни ва жудаям қаттиқ севишимни ҳис этмаганимда, ундан бу қадар нафратланишни ҳам ўзимга раво кўрмасдим. Ахир, унинг вужудида мен ҳам борман, уни мен шу кўйга солиб қўйдим. Хотинимни ёшлик пайтидагидай асраб туришга қурбим етмади – қўл калталик қилди. Пулим бўлганида ҳозир ҳам қўғирчоқдай диркиллаб турмасмиди, сочлари ял-ял ёнмасмиди, овози жонон пиёладай жаранглаб, нозли ишваю шамаларга лиммо-лим тўлмасмиди! Эвоҳ, «пул – белнинг қуввати» деб бежиз айтмаган эканлар!\nАслида ҳароратим ўттиз еттию саккиз эди. Лекин чўзилиб ётволиш учун бу кам-да. Менинг эса ётгим келарди. Умримда бирор марта мана шундай оёқни узатиб дам олишга ҳақим борми-йўқми? Энг яқин одамимнинг олдида ўзимни касалликка солиб ётишим инсофдан эмаслигини яхши биламан. Лекин нима қилай? Икки ойдан бери бошимни деворга ураман – бир хил савол бераман, бир хил жавоб оламан. Одамларнинг истеҳзо тўла нигоҳлари-чи! Озгина дам олволиш учун менга баҳона керак эди. Ишлаб юрган вақтимда касал бўлиб хизматга боролмасам, хижолат тортмасдим. Хотиним ҳам «Парво қилма. Қайтанга яхши, бирга ўтирамиз», дерди. Энди эса минг турли баҳонаю сабаб қидиришим керак.\nЎзимни касалликка солиб ётибман-у, тағин хотинимдан хафа бўламан. Нуқул оғзини пойлайман, бирор марта «тузукмисан» дермикан, деган умидда мўлтираб қараб қўяман – қани миқ этса! Индамай дазмол уряпти. Анча вақтгача шу алфозда ётдим, ундан садо чиқмади. Кейин уйқу қочган пайтларда ўқийдиганим саргузашт романни олиб, дуч келган саҳифасини очдим:\n«Биз лорд Питернинг кутубхонасига кирдик. Бу шифти черков гумбазидай баланд хона эди. Деворлар гирд-айлана якранг муқовали китобларга лиқ тўла. Ерга Бухоро гиламлари тўшалган, камин токчасида чинни гулдонларга солинган анвойи гулдасталар. Лорд Питер ўқиётган китобини бир четга қўйиб, биз билан сўрашиш учун ўрнидан турди. Хизматкор қаҳва келтирди, лорд Питер инқилоб давридан қолган конякдан ҳаммамизга бир-бир қултум қуйди. «Мана, кўнглимиз тусаган ҳамма нарса муҳайё,– деди у.– Каминда олов ёниб турибди, столда антиқа коняк, таш-қарида кеч кузнинг девона шамоли. Фақат биттагина мурда етишмаяпти, холос».\nХудди шундай деб ёзилган – бу парчани ёддан биламан. Энг қизиғи, мурда ҳақидаги сўзлар бошқача ҳарф билан терилган. Лорд Питер – инглиз корчалони. Ибодатхонани эслатувчи кутубхонасига Бухоро гиламлари тўшалган, чинни гулдонлару инқилоб давридан қолган коняклар бу масканга зеб бериб туради. Мазкур роман муаллифи ўзи тасвирлаган нарсаларни умрида кўрмагандир, лекин бунинг нима аҳамияти бор: ахир, қайд этилган бисотлардан ҳар бирининг замирида пул ётибди. Айниқса, «биттагина мурда» – бир дунё пул дегани.\nЛорд Питер шунақа бадавлат эдики, ҳатто пулининг ҳисобини ҳам билмасди. Мустақил изқувар бўлволиб, ажо-йиб-ғаройиб мўъжизалар кўрсатиш ҳам унга чўт эмасди. Фақат биттагина мурда етишмаётган эди. Бироқ мурдани сотволиш мумкин-ку... Китобни бир четга қўйдим-да, нариги ёнбошимга ағдарилиб кўзларимни юмдим. Бир маҳал хаёлан яна ўша кутубхонага кириб қолдим. Лорд Питер менга бошдан-оёқ разм солиб чиқди. «Менга мурда керак, – деди у. – Нақд минг фунт санаб бераман». Индамай туравердим. «Бўпти, – деди лорд Питер. – Беш минг бўлақолсин». Мендан садо чиқмагач, лорд Питер нимтабассум қилди. «Бу ёққа келинг, коняк қуйиб бераман, – деди у. – Қани, франтсуз инқилобини бошдан кечирган конякдан бир татиб кўриб, баҳосини беринг-чи». Бу воқеа менга худди тушдай туюлди, аммо бундан кейин ҳатто саргузашт романларни ҳам ўқимаслигим кераклигига ақлим етиб қолди. Мен, умуман, ўқимаслигим керак. Ўқиганим билан кўз олдимга пул келаверса, мурда ҳам пулга бориб тақалаверса – нима кераги бор менга бунақа машмашани! Ана, хотиним ўша-ўша – қўлида дазмол, оғзида талқон. Хонани куйинди ҳиди тутиб кетган. Эй парвардигори олам, гуноҳим нима?! Ухлаб, ҳамма нарсани унутиш мақсадида юзимни ёстиққа босдим.\nБаданимни илиқ бир эпкин силаб ўтгандай бўлди. Бас қилиш керак ланж-ликни! Туриш керак, муздек сувда ювиниш керак...\nБу гапдан айб қидириш ноўрин, аммо оҳанги, унинг чимирилиб туришлари... «Биламан, соппа-соғсан. Айёрлик қиляпсан, қўлингдан пул топиш келмагани учун ўзингни касалликка солиб ётибсан. Хўш, бу найрангбозлик қачонгача давом этади ё инсофга келиб, эсингни йиғиштириб олдингми?» Хотинимнинг гапини мен шундай тушундим. Индамай ўрнимдан турдим, оёғимга шиппакни илиб, пижама устидан елкамга камзулни ташладим. Ошхонага судралиб, шалвираган бир қиёфада кирган бўлсам керак – ростдан ҳам бошим зирқираб оғрир, бутун жисмим зил-замбил эди. Ўғлим хонанинг ўртасида турган экан, мени кўриб тағин қиқирлай бошлади. Балки ҳайиқмай уйғотганидан тантана қилиб кулаётгандир ёки эгнимдаги пижама кулгисини қистатдими – қайдам, чунки кундуз кунлари уйда пижамада юрмасдим. Эҳтимол, афтим ғалати кўрингандир. Секин ёнига бориб, «Ўчир», дедим. Бу сўзни ижирғаниб айт-дим шекилли, ўғлим елкаларини қисиб, иккала кафти билан юзини беркитди. Шундан кейин сал енгил тортдим. Албатта, ёш боланинг кулиши кап-катта одамнинг нафсониятига тегишига биров ишонмайди, лекин нима учун жаҳлим чиқди, ҳайронман. Ошхонага сукунат чўкди, жудаям оғир сукунат. Креслога ўтириб, юзимни газета билан тўсдим.\n«Аёллар, болалар ва қарияларнинг аксарияти шаҳарда қолган эди. Улар ғолибларнинг меҳр-шафқатига умид боғлаган эди, аммо шаҳар ишғол этилиши билан ҳаммани, худди пода сингари, марказий майдонга ҳайдаб келиб, пулемётлардан ўққа тута бошлашди. Биз бу манзарани баланд тоғ чўққисидан кузатиб турардик. Дўзах деганлари шу бўлса керак-да. Норасида гўдаклар оналарининг этаклари остидан паноҳ излар, аммо бу уларни асраб қололмасди. Ўқ бўрони биттаям тирик жон қолмагунча давом этди...»\nЭрталаб шу мақолага яна кўз югуртирдим, барибир унча таъсир қилмади. Лекин «...аммо бу уларни асраб қололмасди» деган жумлани қайтадан ўқиганимда сочим тикка бўлиб кетди. Оналарининг этаги остига яширинаётган болалар кўз олдимга келди. Даҳшатли манзара эди бу! Газетани бир четга улоқтирдим. Биттагина мурдага муҳтож бўлган лорд Питер ёдимга тушди. Эҳтимол, лорд Питернинг бойликлари, бухорий гиламлари, чинни идишлари айнан Испаниянинг қалай конлари шарофатидандир. Эҳтимол, лорд Питер урушнинг иложи борича узоқроқ чўзилишини хоҳлаётганлар тоифасидандир, эҳтимол, у аллақачон битта эмас, юзта мурдани қўлга киритишга улгургандир. Модомики, дунёда мана шундай қабоҳат юз бераётган экан, ишлайманми, ишсизманми, тирикманми, ўликманми – нима аҳамияти бор? Шу тобда хотинимнинг ёнига бориб, уни бағримга босгим, ҳеч нима демасдан, астойдил бағримга босгим келди. Кўнглим вайрон бўлиб кетган эди.\nШундай дейишим билан бўтқа оғзидан отилиб чиқди, у ўқчир, гезариб кетган юзи сўлак аралаш бўтқага беланган эди. Мен «баттар бўл» дегандай қараб турардим, негаки, йиғилиб ётган заҳримни сочиб, бир қадар енгил тортган эдим. Аслида ўзимни ҳам, хотинимни ҳам, ҳамон ўқчиётган ўғлимни-да кўргани кўзим йўқ эди. Пўписа билан ўрнимдан турдим. Аммо ўғлим ўзғирлик қилиб, бақирганча ўчоқбошига қараб югурди.\nОшхонага қайтиб, стол ёнига ўтирдим. Чаккаларим лўқилларди. Нима қилсам экан? Ўчоқбошига қайтиб бориб, ўғлимни хумордан чиққунча дўппосласаммикан? Йўқ, кетишим керак, бошим оққан томонга қараб жўнаворишим керак, ўзлари қандай хоҳласа шундай яшайверсин. Айни пайтда, ҳозирги ҳолатим шунчаки бир жазава эканини ҳам англаб турардим. Жазаванинг сабаби эса маълум: мен бошимни тош деворга уряпман, одамлар менга масхараомуз қарашяпти, қаердан пул топишни билмаяпман, лекин хотиним билан ўғлимни яхши кўраман, агар ўзимни қўлга олсам, ҳаётимиз изга тушиб кетарди. Ўзимни тутишим, руҳимни туширмаслигим керак...\nКим билади, бунақа гапга балки кулиш керакдир, лекин, назаримда, башарамга тарсаки тортилгандай бўлди. Шартта ўрнимдан турдиму бир оғизгина сўз айтдим, аммо-лекин ёмон сўз! Кейин ётоқхонага кириб, эшикни қаттиқ ёпдим, йўқ, олдин ланг очиб туриб, сўнг қарсиллатиб ёпдим. Албатта, бу бир жирракилик, лекин начора? «Пул йўқлигига мен айбдор эмасман», дейди-я! Мен бир ҳўплам шўрва учун зарда қилдимми?! У мени бир тийинга қиммат одам деб ўйлаяпти. Лекин хотиним ҳақ: ростдан ҳам мен ҳақирман, нотавонман, бир тийинга қиммат одамман. Бироқ буни тан олиш – ўлимдан оғир! Чироқни ёқиб, хонанинг қоронғи бир бурчагига бордим-да, ўзимни ҳимоя қилмоқ учун атрофимга нафрат ғиштларидан қўрғон қура бошладим. Ташлаб кетсаммикан, дея ўйлардим мен, бир жазосини тортсин, «тирикчилик – тошдан қаттиқ»лигини бир билиб қўйсин. Мендан бирор нима талаб қилишга қандай ҳадди сиғади? Ўшанда унга уйланиш ниятим йўқ эди, ўзи ёпишиб қўймади. Кутайлик, маошим сал кўпайсин, дедим, кўнмади. Фарзандли бўлишга ҳам мен шошган эмасман, ўзи туғаман, деб туриб олди. Мана энди, пул опкелмаяпсан, деб бошимда ёнғоқ чақ-япти. Нуқул пул дейди, пул, пул, пул! Ҳе, пул ўлсин-э! Ташлаб кетган тақдиримда ҳам тинч қўймайди бу, пул талаб қилиб изимдан адвокат жўнатади! Қанийди, ростакамига касал бўлсаму ўлиб қўяқолсам! Қутулардим башарасини кўришдан, халос бўлардим шу дардисар пул хархашасидан!\nБурчакда хийла вақтгача карахт бўлиб ўтирдим. Вужудимни чулғаган бояги наф-рат аста-секин тарқалиб, фақат қуйқаси қолди. Бундоқ ўйлаб қаралса, ваҳима қиладиган ҳеч нарса бўлгани йўқ-ку. Бор-йўғи... мен хаёлан тузган рўйхатдаги энг сўнгги одам менга бошдан-оёқ разм солиб чиқди. Шунга аччиқ қилиб ўзимни касалликка солдим. Уддасидан чиқа олмаганимдан кейин жазавага тушдим. Шунинг учун хотиним ҳам тўнини тескари кийволди. Тўғриси-да, биз шунақа бадавлатмидикки, жазавага тушсам. Миям тиниқлаша бошлади, қилган ишимдан уялдим, этим жунжикди, шу даражада тубанлашиб кетдимми, а? Бош-қаларга озор бериб, шундан лаззатландим, шундан ўзимга тасалли изладим. Дунёда юз бераётган жамики кулфатлар мен учун фақат ўз мусибатларимдан чал-ғиш воситасига айланиб қолди. Илгари бунақа эмас эдим. Агар шу аҳвол давом этса, мендан ажал қуроли сифатида фойдаланишлари ҳам ҳеч гап эмас. Шу тобда ҳеч нарсага кафолат беролмайман. Ҳозир кўнглим фақат танҳоликни тусаяпти. Хотиним олдимга келишини ҳам хоҳламайман. Шу чоққача орамиздаги муносабат қоядай мустаҳкам, уни ҳеч қандай куч ўрнидан силжитолмайди, деб ўйлардим. Энди эса, бир бурчакда қунишиб ўтирарканман, ўзимни бош-кети йўқ бўшлиқда осилиб тургандай ҳис этардим. Мабодо ҳозир хотиним кириб келган тақдирда ҳам уни бағримга босиб, яхши кунингда ҳам, ёмон ку-нингда ҳам бирга бўламан, деёлмайман. Бунақа сўзларни фақат ҳузур-ҳаловат оғушида яшаётганлар айтиши мумкин. Бунақа ваъда бериш учун одамнинг бели бақувват бўлиши керак.\n«Ҳе, ўргилдим ўша пошшонгдан!» демоқчи эдим-у, ичимга ютиб қўяқолдим.\n"http://www.kutubxona.com/wiki/index.php?title=Hans_Kristian_Branner._Belning_quvvati_(hikoya)_/_Kiril&oldid=14193" dan olindi


27 Янв 2020 Тошкент халқаро инвестиция форуми юқори савияда ўтади\n12 Дек 2019 543\nТошкентда кафе-ресторанлар ва бошқа кўнгилочар масканлар 24 соатлик режимда ишлашни бошлайди. Бу ҳақда Вазирлар Маҳкамасининг «Ўзбекистон Республикасида ёшлар туризмини ривожлантиришга оид чора-тадбирлар тўғрисида»ги қарори лойиҳасида ёзилган.\nТошкент шаҳрини ёш туристлар ташриф буюрадиган Марказий Осиёдаги асосий шаҳарга айлантириш мақсадида “Тошкент-ёшлар шаҳри” дастурини ишлаб чиқиш кўзда тутилган. Унга кўра музей, театр, кино, истроҳат боғлари, ресторан ва кафелар ҳамда шу каби бошқа кўнгилочар масканларни 24 соатлик иш тизимига ўтказилади, янги кўнгилочар масканлар ва оммавий тадбирлар ташкил этилади.\nБу вазифа 2020 йил 2-чораги якунига қадар амалга оширилиши белгиланган.\n«SamAuto» биринчи «ISUZU D-Maxi» пикаплари сотувин…\n2020 йилнинг январь ойида Ўзбекистонда биринчи «ISUZU D-Maxi» пикап…\n1 Янв 2020 5760\n24 Янв 2020 4553\n4 Янв 2020 4230\n10 Янв 2020 3156\n28 Дек 2019 2922\n3 Янв 2020 2846\n10 Янв 2020 2823\n11 Янв 2020 2658\n8 Янв 2020 2525\n10 Янв 2020 2451\n4 Янв 2020 2286\n22 Янв 2020 2285\n7 Янв 2020 1971\n31 Дек 2019 1969\n10 Янв 2020 1899\n16 Янв 2020 1848\n31 Дек 2019 1693\n20 Янв 2020 1649\nХТВ тизимидаги мактабларда фанлар ихтиёрий танлов асосида ўқитилади\n2 Янв 2020 1530\n24 Янв 2020 1518


Обаманинг партиядошлари унинг Сурияга махсус қўшинларни юборганини танқид қилишди\n11:30 / 31.10.2015\nАҚШ Демократик партияси аъзолари 30 октябрда АҚШ президенти Барак Обаманинг Сурияга махсус қўшинларни юборишга қарор қилганини танқид қилишди. Обама партиядошларининг норозилигига Вашингтоннинг ҳарбий ихтилофлардаги иштирокига чек қўйишга ваъда берган Обаманинг Суриядаги ҳарбий операцияни чўзиб юборгани сабаб бўлди. Кўпчилик демократлар Обама бундай қадамни Сурияда аниқ стратегияга эга бўлмай туриб амалга оширган, деган фикрга келмоқдалар.\nАҚШ Конгресси сенатининг хорижий ишлар бўйича қўмитаси аъзоси Крис Мерфи АҚШ махсус қўшинларининг Сурияга юборилиши АҚШни “чеки ва охири кўринмаётган Суриядаги фуқаролик урушига” тортмоқда. Мерфи ва бошқа демократлар Вашингтон Сурияга америкалик ҳарбийларнинг кичик гуруҳини юбориб, мамлакатни Сурия президенти Башар Асад билан ошиқчасига ҳарбий қарама-қаршиликка жалб қилиши хавфига солмоқда.\nДемократларнинг фикрича, президентнинг бу қарори унинг 2013 йил 10 сентябрда айтган сўзларига умуман зиддир. “Мен Сурияга АҚШ қуруқликдаги кучларини юбормоқчи эмасман. Мен Сурияда Ироқ ва Афғонистондаги каби муддатсиз миссияларни ўтказмайман”, деб айтганди ўшанда Обама.\nСенатор Брайан Шатц (Гавайи ороли вакили) қўшинларнинг юборилишини “стратегик хато” деб атади. Бу қарор “АҚШ ташқи сиёсатида анчагина ўзгаришлар бўлганини кўрсатади”. “Бу ўзгаришлар Конгрессда дебатларсиз ўтмоқда ва ИШИДга қарши курашдаги мақсадига эришиши даргумон. Бунинг ўрнига АҚШга Суриядаги фуқаролик урушига тортиш билан хавф солмоқда”, деб айтди Шульц.


Британияда “арвоҳ” кўринишидаги орангутан одамларга томоша кўрсатди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Британияда “арвоҳ” кўринишидаги орангутан одамларга томоша кўрсатди\t16:50, 18 май 2016\tБуюк Британиядаги Туайкросс ҳайвонот боғида ажойиб ҳодиса рўй берди, деб хабар беради “Gazeta.ru”.\nҲайвонот боғидаги орангутанлардан бири йиғилганларга ўзига хос томоша кўрсатди. Устига оқ чойшаб ёпиниб олган маймунча худди арвоҳларга ўхшаб қолди. “Канатда у ёқдан бу ёққа юраётган орангутан тез-тез ёпинчиғини тўғирлаб турган. Бу эса йиғилганларга завқ бағишлаган”, дейилади хабарда.\nОрангутан иштирокидаги видеоролик интернетда хит бўлди.


Тошкентдан чиқиш йўллари тўсилган: Хавфли шахс қидирилмоқдаHaqida.net\nHome Dunyo Тошкентдан чиқиш йўллари тўсилган: Хавфли шахс қидирилмоқда\n20 ноябрь кунининг иккинчи ярмида Тошкент шаҳридан чиқишдаги барча постларда, шаҳарга кириш ва шаҳардан чиқиш йўналишларидаги постларда («Эшонгузар», «Эркин», «Келес», «Барданкўл») текширув кучайтирилди, куннинг маълум вақтида постлар ёпиб қўйилди.\nЭркин» постидаги кундузги вазият.\n«Кун» мухбирининг маълум қилишича, соат 19:00 атрофида Тошкентдан Янгийўлга қатновчи маршруткалар қатновни тўхтатган, одатда бу йўналишда қатнов кечқурунги соат 21:00 гача, – Isuzu (297, 300), Gazel, Istana (224, 300) автомобиллари воситасида амалга ошириларди.\nНатижада бекатларда ўнлаб кишилар тўпланиб қолган, йўлолвчиларни йўл-йўлакай ташувчи таксилар нархларни икки баробар (3000 сўмдан 6000 сўмга) оширган.\n«Эшонгузар» ва «Эркин» постларида шаҳардан чиқиш йўналишида катта тирбандликлар юзага келган – 700-800 метргача. Постларда барча чироқлар ёқилган, ҳар бир автомобилнинг ҳар бир йўловчиси синчиклаб текширилмоқда.\nЭркин» постидаги кечқурунги вазият.\nБунга бугун 20 ноябрь куни Олмазор туманидаги руҳий касалликлар шифохонасидан қочиб кетган муқаддам судланган уч беморнинг учинчисини қидириш ишлари сабаб бўлгани тахмин қилинмоқда. Шу билан бирга, бу борада расмий изоҳ берилмагани учун ҳолатнинг бошқа сабаблари бўлиши мумкинлиги ҳам истисно этилмайди.


Физика бўйича Нобель нейтрино осцилляцияси учун берилди\n15:53 / 06.10.2015\nФизика бўйича 2015 йилги Нобель мукофоти совриндорлари нейтрино осцилляциясини очган Такааки Кажита ва Артур МакДональд бўлишди.\nМукофот уларга “нейтрино ўз моҳиятини ўзгартириши мумкинлигини кўрсатадиган тажрибаларга қўшган ҳиссаси учун” берилди.\n“Кашфиёт модданинг ички механизмлари ҳақидаги тасаввурларимизни ўзгартириб юборди ва коинот ҳақидаги тасаввурларимизда етакчи ўрин эгаллаши мумкин”, - деб таъкидланди хабарномада. Янги минг йиллик арафасида Такааки Японияда детекторда атмосфера нейтринолари бир ҳолатдан иккинчисига кўчишини кашф қилди.\nМакДональд бошчилигида канадалик тадқиқотчилар гуруҳи эса Қуёшдан келаётган нейтрино Ерга келиш чоғида йўқ бўлиб кетмаслигини кўрсатиб бера олди. Улар турли шаклларда Седберидаги обсерваторияда тутиб қолинади.


Миллий армиямиз – фахримиз, ғуруримиз! | "Адолат" СДП\nМиллий армиямиз – фахримиз, ғуруримиз!\nБиринчи Президентимиз Ислом Каримов фармонлари билан 1992 йил 14 январда Республикамиз ҳудудида жойлашган барча ҳарбий тузилмалар Ўзбекистон Республикасининг ҳуқуқий тасарруфига ўтказилган. Ана шу тарихий кун – 14 январь мамлакатимизда Ватан ҳимоячилари куни сифатида кенг нишонлаб келинмоқда.\nОна Ватанимиз тинчлиги мард, жасур, юрагида ўти бор ўғлонларимиз қўлида. Ватанимиз посбонлари юртимиз сарҳадларини сидқидилдан мустаҳкам ҳимоялаб келаётган, ўзини мана шу юртнинг тинч-осойишталиги учун фидо қиладиган ўғлонларимизни ҳар қанча эъзозласак, ардоқласак арзийди. Фидокор ҳимоячиларимиз бор экан, юртимиз, халқимиз, оиламиз келажагидан кўнглимизни тўқ қилсак ҳам бўлаверади.\nВатан шарафини ҳимоя қилиш, унинг учун жонини тикиш, ғурурини, фахрини Ватан ифтихори дея билгувчи, ҳарбий либосда, ҳарбий сафда туриб муқаддас байроқ остида, миллий мадҳияни куйлаш - ҳар бир эр-йигит учун ғурур ва ифтихор бағишлайди. Ўзбек йигитининг қадди худди байроғимиз сингари баланд бўлсин, қалбларида ҳамиша мардлик жўш урсин! Бугунги мусаффо осмон, тинч ва фаровон ҳаётимиз учун сиздан миннатдормиз!\nБайрамингиз муборак бўлсин, Ватан ҳимоячилари!


«Арсенал» яна бир немис ҳимоячисини қўлга киритмоқчи\nЛондоннинг «Арсенал» клуби «РБ Лейпциг» клубининг ўнг қанот ҳимоячиси Лукас Клостерманнга жиддий қизиқиш билдирмоқда. 23 ёшли футболчининг трансфери январь ойидаёқ амалга ошиши мумкин. Германиянинг Bild нашри хабар беришича, ушбу келишув 30 миллион евро атрофида баҳоланмоқда.\nЛукас ушбу мавсумда Бундеслигада 6 ўйинда майдонга тушди. У «Бохум» клуби тарбияланувчиси ҳисобланади ва 2014 йилда «Лейпциг» сафига келиб қўшилганди. Шу бугунгача у Германиянинг энг юқори дивизионида 64 ўйинда майдонга тушиб, 3 гол муалллифи бўлган. Германиянинг бош жамоасидан ташқари, барча ёшдаги терма жамоаларида тўп суриб улгурган.\n«Арсенал» учун эса, Бундеслига ҳимоячиларига қизиқиш одатга айланиб улгурган дейиш мумкин. Пьер Мертезакер узоқ йиллар «канонирлар» сардори сифатида ҳаракат қилган бўлса, кейинчалик, Шкодран Мустафи, Сеад Колашинац, Сократис Папастопулос каби футболчилар ҳам айнан Бундеслигадан ташриф буюришганди.\nАПЛ. «Вулверҳэмптон» сафарда дуранг ўйнади\n«Лестер» қаторасига 8 ўйинда ғалаба қозонди\nКайл Уокер: «Пеп айбдор эмас, ҳимоя жавобгарликни зиммасига олиши керак»


“Тайвань товуқчилик қироли” Наманганда йирик товуқчилик комплекси қуради - Халқ сўзи\n“Тайвань товуқчилик қироли” Наманганда йирик товуқчилик комплекси қуради\n10:06 07 Ноябрь 2019 Жамият\nНаманган вилояти ҳокими Хайрулло Бозоров кеча Тайваннинг Kai Shing Trading Co. Ltd компанияси директорлар кенгаши раиси Тэн Сюэкайни қабул қилди. Шарқий Осиёда “Тайвань товуқчилик қироли” сифатида кенг танилган Тэн Сюэкай Наманган вилоятида йирик паррандачилик комплекси қуриш лойиҳасини амалга оширмоқда. Вилоятда МЧЖ шаклидаги “Kai Shing Namangan” хорижий корхонаси рўйхатдан ўтказилди.\nВилоят ҳокимлигида бўлиб ўтган учрашувда Наманган вилоят ҳокимлиги билан “Kai Shing Namangan ” хорижий корхонаси ўртасида ушбу лойиҳани амалга ошириш бўйича инвестицион келишув имзоланди.\nКелишувга кўра, паррандачилик комплекси, иссиқхона, кушхона, озуқа ва органик чиқиндиларни қайта ишлаш заводи каби бўлимлардан иборат ушбу йирик лойиҳа учун “Kai Shing Namangan” хорижий корхонасига вилоятда 550 гектар ер ажратилади. Инвестор ушбу лойиҳа учун 30 миллион АҚШ доллари миқдорида тўғридан хорижий инвестиция киритишни режалаштирган.\nЭътиборли жиҳати,мазкур корхонада махсус зотли товуқларни очиқ осмон остида етиштириш йўлга қўйилади. Унинг катта қисмини Хитойда машҳур “Император товуқ эссенцияси” ишлаб чиқаришга йўналтирилади ҳамда Чин юртига экспорт қилинади. Қолган қисми “Ҳалол” сертификати билан Араб давлатларига ҳамда ички бозорга сотилади.


Xabardor.uz: Жаннат ва дўзах ҳақида ривоят\n21:05 / 01.10.2015\nБир инсон Тангрининг жамолини кўришга муяссар бўлибди. У Яратганга дебди:\n– Мен жаннат ва дўзахни кўришни истайман.\nХудо уни икки эшик олдига олиб келибди. Биринчи эшик ортида улкан думалоқ стол бўлиб, унинг ўртасида ҳиди иштаҳани қитиқлайдиган овқат тўла катта идиш қўйилган экан.\nСтол атрофида ўтирган одамларнинг кўриниши абгор бўлиб, улар очликдан силлалари қуриб қолган экан. Уларнинг барчасининг қўлига узун қошиқлар боғланган экан. Стол атрофидагилар идишдаги овқатни қошиққа олишлари мумкин экан, лекин қошиқ узунлиги боис уни оғизларига тўғрилай олишмас экан. Бояги киши уларнинг бу ҳолатидан қаттиқ таъсирланибди.\n– Бу дўзах, – дебди Худо.\nҲалиги киши иккинчи эшикдан ичкарига кирибди. Бу ерда ҳам худди шундай стол ва ширин таом тўла идиш бор экан. Бу ердаги одамлар ҳам қўлларига қошиқ боғланган ҳолда стол атрофида ўтиришган экан. Бироқ уларнинг ҳаммаси қоринлари тўқ, хурсанд ҳолда эканлар.\n– Тушунолмаяпман, – дебди бояги киши.\n– Бу жуда оддий, – дебди Тангри. – Бу одамлар бир-бирларига яхшилик қилишади, яъни ўз қошиқлари билан бир-бирларини тўйдиришади. Шунинг учун уларнинг ҳаммалари тўқ ва бахтли. Дўзахдаги одамлар эса фақат ўзлари ейишни ўйлашади. Шу бахилликлари учун ҳам уларнинг бари оч ва абгор.\nХулоса: ҳамма ўз феълига ярашасини олади.\nИзоҳ: Бу халқ орасидаги бир ривоят ва ўз-ўзидан ривоят учун далил сўралмасин.


Россиянинг етакчи эпидемиологларидан бири мамлакатда биринчи марта қайд этилган парранда гриппи эпидемияси одам учун хавф туғдирмаслигини айтди.\n01 март 2021, Тошкент вақти: 00:39\nГеннадий Онишченконинг айтишича, олимлар эпидемияни ЭЙЧ5 ЭН2 микроорганизми келтириб чиқарганини аниқлаган. Бу турдаги микроорганизмнинг эса одамга юққан ҳоллари қайд этилмаган. Эпидемия шу ой давомида Новосибирск вилоятида мингдан ортиқ парранданинг нобуд бўлишига олиб келган.\nЭпидемиолог Онишченконинг таъкидлашича, касалликни Сибир минтақасига чет мамлакатлардан келтирилган паррандалар олиб келган. Охирги икки кун ичида уй паррандаларининг ўлгани қайд этилмагани эпидемия чекинаётганидан дарак беради, дейди Онишченко.\nЭслатиб ўтамиз, 2003 йилдан бери парранда гриппи Вьетнам, Тайланд, Камбоджа ва Индонезияда камида 57 киши жонига зомин бўлган ва минтақадаги паррандачиликка қирон келтирган.


БМТнинг дин эркинлиги бўйича махсус маърузачиси Ўзбекистонга келади\n01 июн 2020, Тошкент вақти: 22:00\nСентябрь ойи охирида БМТнинг дин ва эътиқод эркинлиги масаласи бўйича махсус маърузачиси Аҳмад Шаҳид Ўзбекистонга ташриф билан келади. Бу ҳақда президент Шавкат Мирзиёев 19 сентябрда Нью Йоркда БМТнинг Инсон ҳуқуқлари бўйича Олий комиссари Зайд Раад ал-Ҳусайн билан учрашуви пайтида маълум қилинди.\nПрезидент матбуот хизматининг билдиришича, учрашувда Шавкат Мирзиёев "Ўзбекистон фуқаролик жамиятини янада ривожлантириш, чинакам демократик ҳуқуқий давлат барпо этишнинг қатъий тарафдори эканини" таъкидлаб ўтган.\nУчрашувда Зайд Раад ал-Ҳусайн жорий йил май ойида Тошкентга қилган сафаридан сўнг Ўзбекистон ва Инсон ҳуқуқлари бўйича Олий комиссар бошқармаси ўртасидаги амалий ва очиқ мулоқот янги даражага кўтарилганини билдирган.\nОлий Комиссарга кўра, июнь ойида Олий Мажлис ва Инсон ҳуқуқлари бўйича Олий комиссар бошқармаси билан ҳамкорлик бўйича 90 дан ортиқ тадбирдан иборат бўлган ҳаракатлар режаси қабул қилинди.\nУчрашувда Инсон ҳуқуқлари бўйича Олий комиссар бошқармасининг Бишкекдаги минтақавий офиси билан ҳамкорлик ривожланаётгани ҳам таъкидланди. Жумладан, сентябрда ушбу офис раҳбари Ўзбекистонда бўлди.


Ўзбекистонда Рамазон ҳайити арафасида кузатиладиган об-ҳаво маълумоти эълон қилинди – Bugun.uz\nЖамият - 12:37 · 29.04.2022\nЎзбекистонда Рамазон ҳайити арафасида кузатиладиган об-ҳаво маълумоти эълон қилинди\n«Ўзгидромет» гидрометеорология хизмати маркази дам олиш кунлари ва Рамазон ҳайити арафасида республика ҳудудлари бўйлаб қандай об-ҳаво кузатилишини маълум қилди.\nҚайд этилишича, Ўзбекистон ҳудудининг катта қисмида 29 ва 30 апрель кунлари ҳаво ўзгариб туради, ёғингарчилик кутилмайди. Фақат Самарқанд, Жиззах вилоятларининг айрим туманларида бугун кундуз куни, Тошкент вилояти ва Фарғона водийсида баъзи жойларда эртага кечаси ва эрталаб қисқа муддатли ёмғир ёғиши, момақалдироқ бўлиши мумкин.\n1–2 май кунлари республика ҳудудига Эрон ҳудудларидан май ойининг боши учун анча жуда иссиқ бўлган ҳаво кириб келиши кучаяди. Кундуз кунлари ҳаво 32–34 даражагача, республика жанубида 36–39 даражагача исийди. Бундай ҳарорат фони метеорологик кузатувларнинг барча йиллари учун ушбу даврнинг энг юқори ҳароратидан фақат 2–3 даражага паст бўлади. Шу кунларда фақат республиканинг шимоли-ғарбий ҳудудларида қисқа муддатли ёмғир ёғиши мумкин. Қолган ҳудудларда қуруқ ва асосан кам булутли об-ҳаво бўлиши кутилмоқда.\n3–4 май кунлари эса Ўзбекистон ҳудудига Волга бўйи ҳудудларидан нам ва нисбатан салқин ҳаво массалари кириб келади. Республика бўйича вақти-вақти билан қисқа муддатли ёмғир ёғади, момақалдироқ бўлиши мумкин. Республиканинг тоғ олди ва тоғли ҳудудларида баъзи жойларда кучли ёмғир ёғиши мумкин. Баъзи жойларда шмол 17–22 метр/секундгача кучайиши кутилмоқда, 3 майда баъзи жойларда чанг тўзонлари кузатилиши мумкин. Кундузи ҳаво ҳарорати 22–25 даражагача пасаяди.


Финляндия НАТОга аъзо бўлиш учун «дарҳол» ариза беришга тайёр – Газета.uz\nФинляндия НАТОга аъзо бўлиш учун «дарҳол» ариза беришга тайёр\nФинляндия президенти ва бош вазири мамлакат НАТОга аъзо бўлиш учун зудлик билан ариза топшириши кераклиги ҳақида қўшма баёнот берди. Охирги сўровларга кўра, Финляндия фуқароларининг 76 фоизи альянсга қўшилиш тарафдори. Россия Украинага бостириб киргунига қадар бу кўрсаткич 25%ни ташкил этган.\nLotinchada На русском языке 12 май 2022, 16:44 Жаҳон\nФинляндия зудлик билан — яқин кунларда — НАТОга аъзо бўлиш учун ариза топшириши керак. Бу ҳақда мамлакат президенти Саули Ниинистё ва бош вазири Санна Марин қўшма баёнот берди, деб ёзади Euronews.\nНАТОга аъзолик Финляндия хавфсизлигини мустаҳкамлайди, бу эса ўз навбатида бутун мудофаа иттифоқини мустаҳкамлайди, дейилади баёнотда.\nПрезидент ва бош вазирнинг тушунтиришича, парламент ва жамият НАТОга кириш бўйича позицияни келишиб олиши учун вақт керак бўлди. Охирги сўровларга кўра, Финляндия фуқароларининг 76 фоизи альянсга қўшилиш тарафдори. Бу Россиянинг Украинага бостириб киришидан олдинги кўрсаткичдан уч баравар кўп — 25%.\n«Россия халқаро ҳуқуқни ҳурмат қилмаслигини кўрсатди. У ўзи илгари қўллаган қоидаларни ҳурмат қилмайди. У ҳар бир давлатнинг мажбуриятларини ҳурмат қилмайди. Шунинг учун биз НАТОга қўшилиш имкониятларини муҳокама қилмоқдамиз, чунки Европада хавфсизлик билан боғлиқ вазият ўзгарган ва гап Россияга келганда содда бўлмаслигимиз керак», — деди Санна Марин.\nАгар Финляндия ҳарбий бетарафликни бекор қилса, у Россия учун умумий чегара узунлиги бўйича НАТОнинг энг йирик чегарадоши бўлиб қолади — 1340 км.\nБаҳс-мунозара Финляндия ва Швециянинг НАТОга аъзолиги масаласида бўлиб ўтмоқда — иккала давлат ҳам бетараф мақомини эълон қилди, лекин апрель ойидан бери иттифоқнинг ҳамкорлари ҳисобланади.\nАгар иккала давлат ҳам ариза топширса, НАТО уларни тезлаштирилган режимда кўриб чиқишга ваъда бермоқда. Одатдаги ҳолатда бу жараён 12 ойгача давом этиши мумкин.\nТартибга кўра, ариза топширилгандан сўнг мамлакат номзод мақомига эга бўлади, сўнгра НАТОга аъзо 30 та давлатнинг барчаси янги аъзонинг қабул қилинишини маъқуллаши керак.\nЎз навбатида, Россия президенти матбуот котиби Дмитрий Песков Финляндиянинг НАТОга кириши Россия учун таҳдидга айланишини таъкидлади, деб ёзмоқда Tass.ru.\nШвеция Финляндия ортидан НАТОга киришга қарор қилди 16 май 2022, 12:40